BKD ขยายเวลา 7UP จ่ายค่าหุ้น “โกลด์ ชอร์ส” งวดสุดท้าย 400 ลบ. ไป 24 ธ.ค.นี้
BKD ตกลง ขยายเวลาให้ 7UP ชำระเงินค่าหุ้น “โกลด์ ชอร์ส” งวดที่ 3 ซึ่งเป็นการชำระเงินงวดสุดท้าย เป็นเงิน 400 ลบ. ไป 24 ธ.ค.64 จากกำหนดเดิม 30 ก.ย.64
BKD ตกลงให้ 7UP ขยายเวลาชำระเงินค่าหุ้น “โกลด์ ชอร์ส” งวดที่ 3 ซึ่งเป็นการชำระเงินงวดสุดท้าย เป็นเงิน 400 ลบ. ไป 24 ธ.ค.64 จากเดิม 30 ก.ย.64
1 ต.ค. 2564

บริษัท บางกอก เดค-คอน จำกัด (มหาชน) หรือ BKD ระบุว่า ตามมติที่ประชุมของคณะกรรมการบริษัท เมื่อวันที่ 9 มิถุนายน 2564 ได้มีมติอนุมัติการขายหุ้นของ บริษัท โกลด์ ชอร์ส จำกัด โครงการผลิตและจำหน่ายน้ำประปา ส่งให้พื้นที่บางส่วนของจังหวัดภูเก็ต และบางส่วนของจังหวัดพังงา ให้กับ บริษัท เซเว่น ยูทิลิตี้ส์แอนด์พาวเวอร์ จำกัด (มหาชน) หรือ 7UP จำนวน 2,551,976 หุ้น คิดเป็นมูลค่า 550,000,000 บาท ซึ่งปัจจุบันได้มีการชำระค่าหุ้นมาแล้ว จำนวน 150,000,000 บาท และยังคงเหลือการชำระค่าหุ้น งวดที่ 3 ซึ่งเป็นงวดสุดท้าย อีกจำนวน 400,000,000 บาท ซึ่งเดิมกำหนดชำระภายในวันที่ 30 กันยายน 2564 นั้น
ทั้งนี้บริษัท และ 7UP ในฐานะผู้ซื้อและผู้ขาย ได้มีการเจรจาและตกลงร่วมกันในการขยายระยะเวลาในการชำระเงินค่าหุ้น งวดที่ 3 (งวดสุดท้าย) และระยะเวลาการโอนหุ้นออกไปเป็นภายในวันที่ 24 ธันวาคม 2564